Деметриус Викелас

Деметриус Викелас (; 1835 оны 2 сарын 15Зарим эх сурвалжид 1832 онд төрсөн гэдэг (Llewellyn Smith, Olympics in Athens., 84) 1908 оны 7 сарын 20) нь Грекийн бизнесмэн, зохиолч байсан бөгөөд 1894-өөс 1896 онд Олон Улсын Олимпын Хороо (ОУОХ)-ны анхны ерөнхийлөгчөөр ажилласан хүн юм.

Хүүхэд насаа Грек болон Константинополь (одоогийн Истанбул)-д өнгөрөөсөн Викелас Лондонд бизнес эрхэлж хөрөнгөжин, мөн гэрлэсэн аж. Дараа нь Парист нүүж очоод бизнес эрхлэхээ больж, утга зохиол, түүхийн салбарт хүч сорин хэд хэдэн тууж, өгүүллэг, нийтлэл хэвлүүлэн алдаршжээ. Парист харьцангуй нэр нь түгсэн байсан гэдэг утгаараа тэрээр 1894 оны 7 сард Пьер де Кубертены санаачилсан, олимпын наадмыг дахин сэргээх конгресст Грекийг төлөөлөн уригдаж, улмаар тус конгрессоос байгуулагдсан Олон Улсын Олимпын Хорооны ерөнхийлөгчөөр сонгогджээ. Уг конгрессоос орчин үеийн анхны олимпын наадмыг 1896 онд Афин хотноо зохион явуулахаар шийдвэрлэж, Викелас зохион байгуулах хорооны даргаар нь ажиллаж байсан түүхтэй. Олимпын дараа тэрээр ерөнхийлөгчийн албаа хүлээлгэн өгөөд, Афиндаа амьдарч байгаад 1908 онд нас нөгчсөн билээ.

Эшлэл, зүүлт

 Цахим холбоос 
 Олон Улсын Олимпын Хорооны вэбсайт дахь Деметриус Викеласын намтар


 Цахим холбоос 


Ангилал:19-р зууны бизнесмен
Ангилал:Грекийн бизнесмен
Ангилал:Грекийн түүхч
Ангилал:Грекийн олимпын наадам
Ангилал:Олон улсын олимпын хорооны гишүүн
Ангилал:Аврагч одон шагналтан (командлагч)
Ангилал:Данеброг одон шагналтан
Ангилал:Хүндэт легионы гишүүн (офицер)
Ангилал:Грекчүүд
Ангилал:1835 онд төрсөн
Ангилал:1908 онд өнгөрсөн